જોકે કમિટી સમક્ષ શાળા સંચાલક સિવાય અન્ય કોઇ જ વ્યકિત સીએ કે મદદનીશને રજૂઆત માટે પરવાનગી મળશે નહીં. માત્ર શાળા સંચાલકે જ જરૂરી દસ્તાવેજો સાથે દરખાસ્ત લઇને કમિટી સમક્ષ રૂબરૂ હાજર થવું પડશે. અત્રે ઉલ્લેખનીય છે કે રાજ્ય સરકાર દ્વારા જાહેર કરવામાં આવેલી ચાર ઝોનની ફી નિર્ધારણ કમિટીના સભ્યોની ગઇ કાલે એક બેઠક મુખ્યપ્રધાન સાથે યોજાઇ હતી. સીએમની તબિયત નાદુરસ્ત થતાં શિક્ષણ સચિવ સાથે આ બેઠક યોજાઇ હતી. આ બેઠકમાં કમિટીએ સંભાળવાનો કાર્યભાર કામગીરીની સમીક્ષા કરવામાં આવી હતી, તે મુજબ કમિટી દ્વારા શાળા સંચાલક તરફથી અરજી મળ્યાના ૯૦ દિવસમાં તેનો નિકાલ કરવાની સૂચના અપાઇ હતી. આ ઉપરાંત તટસ્થ રીતે કામગીરી કરીને ઝડપથી કાર્યવાહી પૂર્ણ કરવાની તાકીદ પણ કરાઇ હતી.